Մայիսի 26-ին Հայաստանի դպրոցներում տեղի ունեցավ «Վերջին զանգ»-ի միջոցառումը: Շիրակի մարզում 12-րդ դասարանն ավարտեց մոտ երկու հազար շրջանավարտ: Չնայած այն պնդումներին, թե դրամահավաք տեղի չի ունեցել, Գյումրու որոշ դպրոցներում «Վերջին զանգ»-ի միջոցառումն անցավ շքեղ՝ միանման հագուստներով, թանկարժեք ծաղկեփնջերով, եւ որոշ տեղեր էլ հանդիսությունը տեսանկարահանում էին 4-5 օպերատորներ: